# Dagsorden

**Bestyrelsesmøde**

Tid Onsdag den 21.06.2023 kl. 16.00 – 18.30

Sted Lokale Aa 1.6, Østre Boulevard 10, 9600 Aars

Deltagere:

Kristian Gaardsøe, FOA Nordjylland

Carsten Møller Beck, selvsupplerende

Søren Valgreen Knudsen, selvsupplerende

Jette Abildgaard, FOA Frederikshavn - **AFBUD**

Mette Hardam, KKR Nordjylland **Afbud**

Anne Mette Mortensen, Region Nordjylland **Afbud**

Emma Kristina Jonasson Soldam, elevrådsrepræsentant - **AFBUD**

Pia Asmussen, elevrådsrepræsentant Afbud

Jens Roesdahl, SOSU Nord, medarbejderrepræsentant - **AFBUD**

Kaj Kristian Birket Pedersen, SOSU Nord, medarbejderrepræsentant

Lene Kvist, SOSU Nord, direktør

Mette F. Lyng, SOSU Nord, økonomi- og administrationschef – **AFBUD**

Referent: Anne Hyttel Agerholm

## Dagsorden onsdag den 21.06.2023

1. Godkendelse af dagsorden
2. Underskrift på referat fra bestyrelsesmøde den 29.03.2023
3. Perioderegnskab 1. kvt. 2023, herunder budgetopfølgning og aktivitetsopgørelse
4. Ansøgning om udbudsgodkendelse til grundforløb 2 og hovedforløb, erhvervsuddannelsen til ambulancebehandler på SOSU Nord i Hjørring - bilag
5. Ansøgning om udbudsgodkendelse til hovedforløb, erhvervsuddannelsen social- og hjælperuddannelse på SOSU Nord i Hobro – *bilag eftersendes*
6. Ansøgning om udbudsgodkendelse til hovedforløb, erhvervsuddannelsen social- og hjælperuddannelse på SOSU Nord i Frederikshavn - bilag
7. Ansøgning om udbudsgodkendelse til hovedforløb, erhvervsuddannelsen social- og hjælperuddannelse på Læsø (pop-up)
8. Orientering ved formanden
9. Orientering ved direktøren
   1. Danske SOSU-skolers nøgletalsrapport 2022 – bilag
   2. Antal ansøgere og optagede – grundforløb 1 og 2, august 2023
   3. Gennemførelse af grundforløb 1 aktivitet 2. halvår 2023 på SOSU Nords lokalafdelinger - bilag
   4. Andel elever på grundforløb 2, der har opnået uddannelsesaftale til hovedforløb
   5. Beregning af break-even på uddannelser og afdelinger - bilag
   6. Topmøde-erklæring – Region Nordjyllands ”Nordjysk topmøde om opgaver i fællesskab” - bilag
   7. Afslutning af tilsynssag – 26 timers lærerstyret undervisning på grundforløbene – bilag
10. Eventuelt
11. Næste møde

Der bydes velkommen til ny elevrådsrepræsentant Pia Asmussen, som deltager på bestyrelsesmøde for første gang.

|  |
| --- |
| **Pkt. 1 – Godkendelse af dagsorden** |

**Det indstilles til bestyrelsen at godkende dagsordenen.**

Dagsordenen er godkendt dog er der opmærksomhed på, at bestyrelsen på bagerund af afbud ikke er beslutningsdygtige

|  |
| --- |
| **Pkt. 2 – Underskrift på referat fra bestyrelsesmøde 29.03.2023** |

**Det indstilles til bestyrelsen at underskrive referatet.**

Referatet er underskrevet

|  |
| --- |
| **Pkt. 3 – Perioderegnskab 1. kvt. 2023, herunder budgetopfølgning og aktivitetsopgørelse** |

***Overordnet resultat:***

Der er foretaget budgetopfølgning efter 1. kvt. 2023, og det forventede resultat for 2023 giver et overskud på 1,9 mio. kr. Et forbedret resultat på 0,3 mio. kr. i forhold til budget.

***Aktivitet:***

Ved budgetopfølgning efter 1. kvt. 2023 forventes en samlet aktivitet på 1.300 årselever. En stigning på 79 årselever i forhold til den budgetlagte aktivitet

På EUD-området er afvigelsen på 70 årselever:

* Det samlede grundforløb falder med 5 årselever. Grundforløb 1 falder med 14 årselever, hvor der til augustoptaget var budgetlagt med 168 elever, men forventningerne er skruet ned til 133 elever. Der forventes 24 elever færre i lokalafdelingerne, hvoraf vi har nedlagt holdet i Frederikshavn. Grundforløb 2 stiger med 9 årselever. Ved vores januar-optag var der budgetlagt 497 elever, hvor det realiserede elevtal blev 531 elever. Der var 17 elever flere i Frederikshavn og 7 elever flere i Hobro. Forventningerne til augustoptaget er 23 elever færre end budgetlagt. Som findes på vores GF flex med 30 elever og Frederikshavn med 19 elever færre, mod 24 ekstra elever i Hjørring.
* På den pædagogiske assistentuddannelse forventes en stigning på 14 årselever, som skyldes et ekstra EUV hold med 24 elever.
* Social- og sundhedshjælper uddannelsen stiger med 15 årselever. På januar-optaget var der budgetlagt med 128 elever, hvor der startede 185 elever samt et ekstra EUV1 hold på 33 elever.
* Social- og sundhedsassistent uddannelsen stiger med 34 årselever. Den samlede stigning skyldes flere elever, der startede i efteråret 2022 og foråret 2023. Samtidig har frafaldet været mindre end forventet/budgetlagt.

For Kursus Nord er der en samlet stigning på 9 årselever i forhold til budget. Ungeområdet falder med 7 årselever, hvilket skyldes mindre aktivitet i foråret, hvilke gør at vi har reduceret forventningerne til efteråret. På AMU-området er der en stigning på 11 årselever, hvilket forventninger til stigende aktivitet i efteråret.

***Indtægter:***

De samlede indtægter stiger med 6,9 mio. kr. i forhold til det budgetlagte.

På den taxameterfinansierede indtægt er der på en merindtægt på 6,8 mio.kr. som skyldes den samlede aktivitetsstigning på EUD-området på 70 årselever. Indtægten fra AMU og ungeområdet ligger samlet på niveau med budgettet.

Puljemidler fra UVM falder 1,1 mio. kr., som er puljemidler til styrkelse af overgang mellem Grundforløb og Hovedforløb, som er bortfaldet med finansloven for 2023.

Indtægtsdækkede virksomhed stiger med 0,5 mio. kr., som primært er aktiviteten på Ungeområdet.

SPS stiger med 0,6 mio. kr. Af den samlede indtægt på 9,5 mio. kr. udgør midler til udstyr 1,2 mio. kr. og 8,3 mio. kr. er støttetimer.

Projekter stiger med 0,4 mio. kr. Stigningen skyldes nye projekter i 2023.

Øvrige indtægter falder med 0,3 mio. kr. Mindre-indtægten skyldes primært regulering af påbegyndelsestaksten.

***Udgifter:***

De samlede udgifter stiger med 6,6 mio. kr. i forhold til det budgetlagte.

På undervisningsrelateret løn er der en merudgift på 5,6 mio. kr.. Afvigelsen findes i løn til undervisere, grundet aktivitetsstigning og stigende støttetimer til SPS.

Undervisningsrelateret driftsudgifter falder med 0,7 mio. kr. Den primære besparelse findes på udgift til E-bøger og licenser, hvor der er indgået aftale med Gyldendal. Besparelsen vil for 2023 udgøre ca. 0,9 mio. kr.

Kompetencebudgetter er ved budgetopfølgningen øget med 0,2 mio. kr. Budgettet til kompetenceudvikling var ved budgetlægning reduceret kraftigt i forhold til tidligere år.

Undervisningens driftsudgifter stiger med 0,7 mio. kr. hvilket skyldes stigning i SPS-udstyr på 0,6 mio. kr. samt en mindre stigning på 0,1 mio. kr. til befordring.

IT-udgifter stiger med 0,1 mio. kr. som skyldes vikarudgifter i forbindelse med orlov i IT-support og nødvendig kompetenceudvikling.

Fællesudgifter stiger med 0,2 mio. kr. som følge af behov for større kantinetilskud til vores kantiner i Aalborg og Hjørring.

På ledelses- og administrationsområdet stiger lønomkostningerne med 0,6 mio. kr. Afvigelsen skyldes nødvendig opnormering i skemalægning, grundet aktivitetsstigning, samt mindre stigning på ledelsesområdet, Stigningen på ledelsesområdet vedrører omlægning af en stilling som pædagogisk koordinator til ny teamlederfunktion samt en mindre opnormering på 0,2 årsværk.

Bygningsdrift stiger med 0,8 mio. kr. Stigningen består af stigende renteudgifter på ca. 1,0 mio. kr., hvor der på forsyning forventes en besparelse.

**Det indstilles til bestyrelsen at tage orienteringen til efterretning.**

Orienteringen er taget til efterretning

**Pkt 4 – Ansøgning om udbudsgodkendelse til grundforløb 2 og hovedforløb, erhvervsuddannelsen til ambulancebehandler på SOSU Nord i Hjørring - bilag**

Ambulancedriften i Region Nordjylland varetages fra 01.04.2022 af Region Nordjyllands Præhospitale Virksomhed og ambulancefirmaet PreMed. De to nye aktører på ambulanceområdet har et ønske om at uddannelsen til ambulancebehandler fremover bliver tilgængelig i Nordjylland.

Børne- og Undervisningsministeriet har i marts 2023 udmeldt pulje til bedre uddannelsesdækning i udkantsområder, og giver i den sammenhæng mulighed for ansøgning om godkendelse til oprettelse af nye uddannelses-satellitter for udbud, som den ansøgende institution allerede er godkendt til.

SOSU Nord har tidligere forespurgt daværende børne- og undervisningsminister Pernille Rosenkrands-Theil om mulighed for at ansøge om ny-godkendelse af ambulancebehandleruddannelsen til SOSU Nord og er blevet henvist til puljen.

SOSU Nords ledelse indstiller derfor til bestyrelsen, at skolen genansøger om ny-godkendelse at udbyde erhvervsuddannelsen til ambulancebehandleruddannelsen (grundforløb 2 og hovedforløb) på skolens afdeling i Hjørring, samt ansøger om etableringstilskud til det nye uddannelsesudbud.

SOSU Nords ledelse peger på Hjørring som et kommende sted for den nye uddannelse, da placeringen falder indenfor ministeriets definition af udkantskommuner, og fordi uddannelsen hér vil kunne indgå i et tvær- og sundhedsfagligt uddannelsesmiljø med grund- og hovedforløb social- og sundhedshjælper og social- og sundhedsassistent.

Et kommende uddannelsesudbud i Hjørring forventes at betjene Region Nordjylland, PreMed og dele af Region Midtjylland.

Ansøgningen er pt. til høring i regionsrådet. Dels fordi Region Nordjylland er arbejdsgiver for eleverne på uddannelsen, og dels fordi regionsrådet er høringspart, når det handler om placering af erhvervsuddannelsernes grundforløb. Regionsrådet behandler sagen på møde d. 26.06.2023.

Den samlede ansøgning, inkl. regionsrådets høringssvar, skal indsendes til Børne- og Undervisningsministeriet senest d. 01.08.2023.

Vedlagt er arbejdsgivererklæring fra Den Præhospitale Virksomhed i Region Nordjylland og PreMed.

**Formandskabet indstiller til bestyrelsen, at ansøgningen om udbudsgodkendelsen indsendes.**

Der er en øget efterspørgsel på ambulancepersonale og der er derfor stor efterspørgsel på uddannelsespladser. Det er derfor forventningen at, såfremt ansøgningen går igennem, at der kan oprettes 2 hold af 16 elever årligt.

Der er spørgsmål o overfor hvorfor udbuddet tænkers udbudt i Hjørring og om der er mulighed her for skolehjem. SOSU Nord har en samarbejdsaftale med EUC-Nord om anvendelse af deres skolehjem. Endvidere er der en politisk aftale om spredning af uddannelsestilbuddene til udkantsområder. Da Hjørring politisk betragtes som udkantsområde er det besluttet at oprette uddannelsen her.

*De tilstedeværende bestyrelsesmedlemmer anbefaler at ansøgningen indsendes, men at de ikke tilstedeværende bestyrelsesmedlemmer skal mailhøres inden en endelig beslutning kan træffes.*

**Pkt 5 – Ansøgning om udbudsgodkendelse til hovedforløb social- og sundhedshjælper på SOSU Nord i Hobro – *bilag eftersendes***

Mariagerfjord Kommune har et ønske om at SOSU Nord etablerer et fast udbud af hovedforløb social- og sundhedshjælper i Hobro. I den forbindelse er Mariagerfjord Kommune anmodet om at udfærdige en arbejdsgivererklæring med bekræftelse på følgende:

* at kommunen er indforstået med, at uddannelsesudbuddet kun realiseres, hvis kommunen forpligter sig til at ansætte minimum 2 x 23 elever på hovedforløbet til social- og sundhedshjælperuddannelsen om året
* at kommunen forpligtiger sig til – som minimum - at fastholde mål for antal elever på social- og sundhedsassistentuddannelsen, jf. kommunefordeling besluttet i KKR Nordjylland for 2022
* at kommunen forpligter sig til at indgå i en dialog med SOSU Nord om at øge antallet af lærepladser på pædagogisk assistentuddannelse, og aftale fælles måltal herfor
* at kommunen sammen med SOSU Nord vil styrke samarbejdet om elevernes overgange mellem skole og oplæring i social- og sundhedsuddannelserne og på pædagogisk assistentuddannelse med henblik på at styrke elevernes gennemførelse
* at kommunen forpligter sig til at reducere frafald i oplæringsperioderne på begge social- og sundhedsuddannelser inden opstart af nyt lokalt hovedforløb (målt ift. 2021)

Betingelserne i arbejdsgivererklæringen er aftalt i SOSU Nords bestyrelse i marts 2022. Dog er det påkrævede deltagerantal justeret i forhold til skolens seneste beregninger af break-even for en samlet balance af EUD-aktiviteten (grundforløb 1, grundforløb 2 og hovedforløb) i afdelingen.

Mariagerfjord og Frederikshavn Kommunes ønske om etablering af et hovedforløb til social- og sundhedshjælperuddannelsen er samlet drøftet i SOSU Nords lokale uddannelsesudvalg (LUU) d. 06.06.2023, som udtrykker bekymring i forbindelse med udbuddet i Frederikshavn, særligt ift. om det vil få konsekvenser for afdelingen i Hjørring eksempelvis i form af, at elever fra Hjørring kommune vil blive flyttet til Frederikshavn for at få bæredygtige hold der. SOSU Nord har understreget, at dette er der taget højde for, med de forudsætninger, som kommunerne forpligter sig på i arbejdsgivererklæringen om, at der skal laves uddannelsesaftaler med 2x23 elever. LUU påpeger, at der ofte ses frafald på uddannelsen, og at 2x23 elever derfor er sårbart. (note: LUU er ikke præsenteret for SOSU Nords break-even-beregninger).

LUU finder det nødvendigt med overvejelser som klassesammensætning, lærerkapacitet, faglig- og personlig sparring til underviserne, frafald og studiemiljø for eleverne.

LUU pointerede yderligere, at udbud i lokalafdelingerne også kan fremme gennemførelsen.

SOSU Nords ledelse indstiller samlet set til bestyrelsen, at skolen ansøger om godkendelse at udbyde hovedforløb social- og sundhedshjælper på skolens afdeling i Hobro, da Mariagerfjord Kommune bekræfter, at de er indforståede med de forudsætninger, som SOSU Nord har opstillet for etablering af udbuddet.

Sammen med ansøgningerne om udbudsgodkendelse i Hobro ansøges også om midler til etableringsomkostninger.

**Formandskabet indstiller, at ansøgningerne om de nævnte uddannelsesudbud indsendes under forudsætning af at Mariagerfjord Kommune har fremsendt arbejdsgivererklæring, der imødekommer de forudsætninger, der er beskrevet fra SOSU Nords bestyrelse.**

*De tilstedeværende bestyrelsesmedlemmer anbefaler at ansøgningen indsendes men at de ikke tilstedeværende bestyrelsesmedlemmer skal mailhøres inden en endelig beslutning kan træffes.*

**Pkt 6 – Ansøgning om udbudsgodkendelse til hovedforløb social- og sundhedshjælper på SOSU Nord i Frederikshavn – bilag**

Frederikshavn Kommune har et ønske om at SOSU Nord etablerer et fast udbud af hovedforløb social- og sundhedshjælper i Frederikshavn. I den forbindelse er Frederikshavn Kommune anmodet om at udfærdige en arbejdsgivererklæring med bekræftelse på følgende:

* at kommunen er indforstået med, at uddannelsesudbuddet kun realiseres, hvis kommunen forpligter sig til at ansætte minimum 2 x 23 elever på hovedforløbet til social- og sundhedshjælperuddannelsen om året
* at kommunen forpligtiger sig til – som minimum - at fastholde mål for antal elever på social- og sundhedsassistentuddannelsen, jf. kommunefordeling besluttet i KKR Nordjylland for 2022
* at kommunen forpligter sig til at indgå i en dialog med SOSU Nord om at øge antallet af lærepladser på pædagogisk assistentuddannelse, og aftale fælles måltal herfor
* at kommunen sammen med SOSU Nord vil styrke samarbejdet om elevernes overgange mellem skole og oplæring i social- og sundhedsuddannelserne og på pædagogisk assistentuddannelse med henblik på at styrke elevernes gennemførelse
* at kommunen forpligter sig til at reducere frafald i oplæringsperioderne på begge social- og sundhedsuddannelser inden opstart af nyt lokalt hovedforløb (målt ift. 2021)

Betingelserne i arbejdsgivererklæringen er aftalt i SOSU Nords bestyrelse i marts 2022. Dog er det påkrævede deltagerantal justeret i forhold til skolens seneste beregninger af break-even for en samlet balance af EUD-aktiviteten (grundforløb 1, grundforløb 2 og hovedforløb) i afdelingen.

SOSU Nord har modtaget respons fra Frederikshavn ift. arbejdsgivererklæringen d. 09.06.2023 – vedlagt i bilag.

Mariagerfjord og Frederikshavn Kommunes ønske om etablering af et hovedforløb til social- og sundhedshjælperuddannelsen er samlet drøftet i SOSU Nords lokale uddannelsesudvalg (LUU) d. 06.06.2023, som udtrykker bekymring i forbindelse med udbuddet i Frederikshavn, særligt ift. om det vil få konsekvenser for afdelingen i Hjørring eksempelvis i form af, at elever fra Hjørring kommune vil blive flyttet til Frederikshavn for at få bæredygtige hold der. SOSU Nord har understreget, at dette er der taget højde for, med de forudsætninger, som kommunerne forpligter sig på i arbejdsgivererklæringen om, at der skal laves uddannelsesaftaler med 2x23 elever. LUU påpeger, at der ofte ses frafald på uddannelsen, og at 2x23 elever derfor er sårbart. (note: LUU er ikke præsenteret for SOSU Nords break-even-beregninger).

LUU finder det nødvendigt med overvejelser som klassesammensætning, lærerkapacitet, faglig- og personlig sparring til underviserne, frafald og studiemiljø for eleverne.

LUU pointerede yderligere, at udbud i lokalafdelingerne også kan fremme gennemførelsen.

På baggrund af de samlede input, indstiller SOSU Nords ledelse til bestyrelsen at drøfte Frederikshavn Kommunes forbehold i forhold til forudsætningerne opstillet fra SOSU Nords side – herunder om der skal tages initiativ om uddybende dialog/drøftelse om ønsket / forudsætninger eller beslutning om indsendelse af ansøgning skal tages på det foreliggende grundlag.

**Indstilles til drøftelse og beslutning i bestyrelsen.**

*Lene formulerer et svar i samarbejde med Christian om hvorfor vi ikke går videre med udbudsgodkendelsen i Frederikshavn på nuværende tidspunkt, men at det når det vurderes at Frederikshavn Kommunes elevoptag igen er af en størrelse hvor det vil give mening at oprette et uddannelsesudbud på Social og Sundhedshjælper Hovedforløb i Frederikshavn*

*De tilstedeværende bestyrelsesmedlemmer anbefaler ovenstående men at de ikke tilstedeværende bestyrelsesmedlemmer skal mailhøres inden en endelig beslutning kan træffes.*

**Pkt 7 – Ansøgning om udbudsgodkendelse til hovedforløb social- og sundhedshjælper som pop-up på Læsø**

Læsø Kommune ønsker mulighed for at uddanne ét enkelt, mindre hold social- og sundhedshjælper meritforløb (EUV1) for voksne ufaglærte med flere års erfaring fra social- og sundhedsområdet.

Forløbet er tænkt planlagt som et forløb, der startes med et indledende AMU-forløb (efterår 2023), realkompetencevurdering ift. EUV1, og et forventet afkortet EUV1-forløb for de deltagere, der opfylder betingelserne for EUV1.

SOSU Nords ledelse indstiller til bestyrelsen, at skolen ansøger om godkendelse at udbyde hovedforløb social- og sundhedshjælper på som pop-up på Læsø under forudsætning af, at forløbet samlet set vil være udgiftsneutralt for SOSU Nord..

SOSU Nord har aftalt møde med Styrelsen for Uddannelse og Kvalitet (STUK) d. 26.06.2023 med henblik på at afklare, hvordan forløbet kan understøttes fra ministeriet / puljen for bredere uddannelsesudbud eller via andre muligheder, dispensationsmuligheder etc.

Det lokale uddannelsesudvalgs bemærkninger hertil er de samme som i de tor forudgående punkter.

**Formandskabet indstiller, at ansøgningen om uddannelsesudbuddet indsendes under forudsætning af at der kan etableres en model, der sikrer udgiftsneutralitet for SOSU Nord.**

*De tilstedeværende bestyrelsesmedlemmer anbefaler at ansøgningen indsendes men at de ikke tilstedeværende bestyrelsesmedlemmer skal mailhøres inden en endelig beslutning kan træffes.*

|  |
| --- |
| **Pkt 8 – Orientering ved formanden** |

Danske SOSU-skoler afholder årsmøde d. 13.-14.09.2023. Invitation og program er endnu ikke udsendt, men der opfordres til at reserverer datoerne.

Kristian Gaardsøe er valgt som suppleant til Danske SOSU-skoler – bestyrelsesforeningen.

**Det indstilles til bestyrelsen at tage orienteringen til efterretning.**

Det præciseres at Kristian Gaardsøe er valgt som 2. suppleant i Danske SOSU-skoler – bestyrelsesforening

|  |
| --- |
| **Pkt. 9 – Orientering ved direktøren** |

* 1. **Danske SOSU-skolers nøgletalsrapport 2022 - bilag**

Nøgletalsrapporten viser, at SOSU Nord igen i 2022 er næststørst i landet målt på omsætning og aktivitet.

SOSU Nords underskud for 2022 er på 0,4% af omsætningen, mens landsgennemsnittet for SOSU-skolerne er et minus på 0,3% af omsætningen.

SOSU Nord er den skole, der har de højeste udgifter pr. 100 årselever til aktiviteter med særlige tilskud, hvilket skyldes mange eksternt finansierede udviklingsprojekter. Herunder projekter, hvor mange af landets social- og sundhedsskoler indgår som partnere.

**Det indstilles til bestyrelsen at tage orienteringen til efterretning.**

Indstillingen tages til efterretning

* 1. **Antal ansøgere og optagede – grundforløb 1 og 2, august 2023**

Status på antal ansøgere / optagede elever pr. 14.06.2023 – grundforløb 1 – Omsorg, Sundhed og Pædagogik:

|  |  |  |  |  |  |  |  |
| --- | --- | --- | --- | --- | --- | --- | --- |
| Afdeling | Aalborg | | Hjørring | Aars | Hobro | Brovst | I alt |
| Uddannelsesretning | EUX | EUD | EUD | EUD | EUD | EUD |  |
| Ansøgere / optagede | 54 | 37 | 28 | 8 | 8 | 6 | 141 |

Samlet er der 4 flere ansøgere / optagede elever på opgørelsestidspunktet end der startede på grundforløb 1 i august 2022.

Status på antal ansøgere / optagede elever pr. 14.06.2023 – grundforløb 2 social- og sundhedsuddannelserne

|  |  |  |  |  |  |  |  |
| --- | --- | --- | --- | --- | --- | --- | --- |
| Afdeling | Aalborg | Hjørring | Hobro | Aars | Brovst | Frederikshavn | I alt |
| GF2 Social- og sundhedshjælper | 68 | 41 | 18 | 12 | 17 | 20 | 176 |
| GF2 Social- og sundhedsassistent | 69 | 41 | 20 | 9 | 9 | 9 | 157 |
| I alt | 137 | 82 | 38 | 21 | 26 | 29 | 333 |

Samlet er der 47 flere ansøgere til grundforløb 2 til social- og sundhedsuddannelserne pr. 14.06.2023 end der var på samme tidspunkt i 2022. Størsteparten er ansøgere til grundforløb 2 social- og sundhedshjælper.

**Det indstilles til bestyrelsen at tage orienteringen til efterretning.**

*Orienteringen tages til efterretning*

* 1. **Gennemførelse af grundforløb 1 aktivitet 2. halvår 2023 på SOSU Nords lokalafdelinger - bilag**

SOSU Nords ansøgertal til grundforløb 1 i lokalafdelingerne Hobro, Aars, Brovst og Frederikshavn har ikke levet op til budgetforudsætningerne for 2023.

Ved ansøgningsfristen d. 15.03.2023 var der kun 3 ansøgere i Frederikshavn, og dermed hverken pædagogisk eller økonomisk grundlag for at gennemføre aktiviteten. Ansøgerne er i stedet tilbudt optag på SOSU Nords afdeling i Hjørring.

I afdelingerne Hobro, Aars og Brovst har ansøgertallet været lidt højere, men ikke på niveau med budgetforudsætningerne. Der er truffet beslutning om at gennemføre forløbene efter sparring med bestyrelsesformandsskabet. Vedlagte notat beskriver de overvejelser, der ligger til grund for beslutningen, samt de økonomiske konsekvenser heraf. De økonomiske konsekvenser er indregnet i forbindelse med budgetopfølgningen efter 1. kvartal 2023.

**Til orientering for bestyrelsen**

*Orientering tages til efterretning*

**9.4 Elever på grundforløb 2, der har opnået uddannelsesaftale til hovedforløb**

Målet er at

* 60% af eleverne på grundforløb 2 har opnået en uddannelsesaftale til hovedforløbet ved grundforløb 2´s 15. uge
* 80% af eleverne på grundforløb 2 har opnået en uddannelsesaftale til hovedforløbet ved grundforløbs 2´s afslutning (20. uge)

Status pr. 14.06.2023 for grundforløb 2-holdene, der startede i januar 2023, og afslutter medio juni 2023:

|  |  |  |
| --- | --- | --- |
|  | Andel, der har en uddannelsesaftale til hovedforløbet | Antal, der mangler en uddannelsesaftale til hovedforløbet |
| Pædagogisk assistent | 73,02% | 17 |
| Social- og sundhedshjælper | 90,53% | 15 |
| Social- og sundhedsassistent (EUD) | 94,41% | 8 |
| Social- og sundhedsassistent (EUX) | 85,71% | 2 |

**Til orientering for bestyrelsen**

*Orienteringen tages til efterretning*

* 1. **Beregning af break-even på uddannelser og afdelinger – bilag**

Ledelsen har udarbejdet model for beregning af break-even på SOSU Nords erhvervsuddannelser, og for lokalafdelingerne Aars, Hobro, Frederikshavn og Brovst.

Vedlagt er break-even beregning for SOSU Nords individuelle EUD- og EUX-uddannelser.

På mødet gennemgås kort break-even på SOSU Nords afdelinger i Hobro, Aars, Frederikshavn, Brovst og Hjørring.

**Det indstilles til bestyrelsen at tage orienteringen til efterretning.**

*Orienteringen tages til efterretning*

*Gennemgangen af break-even beregningen flyttes til næste møde*

* 1. **Topmøde-erklæring – Region Nordjyllands ”Nordjysk topmøde om opgaver i fællesskab” - bilag**

Region Nordjyllands udvalg for Uddannelse, Rekruttering og Arbejdsmiljø afholdt d. 27.04.2023 topmøde for regionens medudvalg, de faglige organisationer og uddannelsesinstitutioner. Som del af dagen blev der udarbejdet fælles topmøde-erklæring, som er vedlagt til orientering.

SOSU Nords ledelse har igangsat opfølgning på de dele af topmøde-erklæringen, som SOSU Nord har forpligtet sig til.

**Det indstilles til bestyrelsen at tage orienteringen til efterretning.**

*Orienteringen tages til efterretning*

* 1. **Afslutning af tilsynssag – 26 timers lærerstyret undervisning på grundforløbene – bilag**

Styrelsen for Undervisning og Kvalitet indledte i 2019 et tematisk tilsyn erhvervsskolernes overholdelse af kravet om, at den enkelte elev på grundforløbet får 26 timers lærerstyret undervisning i gennemsnit pr. uge. 78 ud af 80 skoler, herunder også SOSU Nord, fik på baggrund af en indledende screening påbud om at sikre elevernes timetal. Manglende efterlevelse af timetalskravet vil kunne resultere i tilbagebetaling af taxametertilskud.

Tilsynssagen er nu afsluttet uden sanktioner for SOSU Nord.

Vedlagt er sagsresumé og afgørelse af 01.06.2023 fra STUK.

**Til orientering for bestyrelsen**

*Orienteringen tages til efterretning*

|  |
| --- |
| **Pkt. 10 – Eventuelt** |

*Der er ingen punkter til evt.*

|  |
| --- |
| **Pkt. 11 – Næste møde** |

Ordinært bestyrelsesmøde er planlagt til **onsdag den 27.09.2023 kl. 16.00-18.30 på SOSU Nord i Brovst lokale 2**

Der er ønske om at flytte næste møde. Der fremsættes forslag om at flytte mødet til 2.10.2023 Lene ændre mødeindkaldelsen.

Temadrøftelse af hvordan vi arbejder med forskellige støttemuligheder for elever med støttebehov

Gennemgang af break-even beregningen

Den skal til næste møde laves et samlet overblik over punkterne som der på dagens møde ikke kunne besluttes, sådan det sikres at bestyrelsen beslutninger kan skrives rigitig ind

Referat af ordinært bestyrelsesmøde den 21.06.2023 er godkendt ved mødets afslutning den 21.06.2023, og underskrives på ordinært bestyrelsesmøde den 27.09.2023

Kristian Gaardsøe Søren Valgreen Knudsen

Jette Abildgaard Carsten Møller Beck

Mette Hardam Anne Mette Mortensen

Jens Roesdahl Emma Kristina Jonasson Soldam